Možnosti liekov proti bolesti po operácii hernie pri užívaní Fraxiparine
Dobry deň.Manžel je 4.deň  po operácii hernie pichá si fraxiparine 0,4ml aké lieky od bolesti by k tomu mohol?Ďakujem
Dobrý deň,
ďakujeme za Vašu otázku.
V prípade silnej bolesti je možné krátkodobo podávať voľnopredajné analgetiká s obsahom paracetamolu (Paralen, Panadol). Naopak, súčasné podávanie antikoagulačne pôsobiaceho nadroparínu (Fraxiparine) a nesteroidového antiflogistika napr. ibuprofén, kyselina acetylsalicylová či diklofenak môže zvýšiť riziko krvácania v dôsledku inhibície funkcie krvných doštičiek a poškodenia gastroduodenálnej sliznice. Táto interakcia je považovaná za stredne závažnú.
Prajem všetko dobré.
S pozdravom
Mgr. Emma Halás Haluščíková